Nr. C 191/34 De Europæiske Fællesskabers Tidende 22. 7. 91 
BILAG 
til Det økonomiske og sociale Udvalgs udtalelse 
Følgende ændringsforslag, som fik tilslutning fra over en fjerdedel af de stemmeafgivende medlemmer, blev 
forkastet under debatten: 
Pkt. 2.2.2.2. 
Sidste sætning i punktets første afsnit (»Det er derfor ... forhandling.«) udgår og erstattes af følgende: 
»Dette spørgsmål bør nærmere undersøges i vedvarende forhandlinger, så det kan konstateres, om der 
virkelig er udsigt til, at aftaler på grundlag af forhandlinger kan blive en realitet på europæisk plan.« 
Begrundelse 
Europæiske rammeaftaler vil kræve bred konsensus blandt repræsentanterne for arbejdsmarkedets parter i 
alle medlemsstaterne. Der skal endnu mange drøftelser til, før det står klart, om en sådan konsensus eksisterer. 
Resultat af afstemningen 
33 stemte for, 62 stemte imod, 14 stemte hverken for eller imod. 
Udtalelse om Kommissionens forslag til Rådets direktiv om minimumsforskrifter for forbed­
ring af arbejdstagernes sikkerhed og sundhed i udvindingsindustrien(1) 
(91/C 191/14) 
Rådet for De Europæiske Fællesskaber besluttede den 31. januar 1991 under henvisning til 
EØF-Traktatens artikel 118 A at anmode om Det økonomiske og sociale Udvalgs udtalelse 
om det ovennævnte emne. 
Det forberedende arbejde henvistes til ØSU's sektion for social-, familie-, uddannelses- og 
kulturspørgsmål, som udpegede Paul Flum til ordfører. Sektionen vedtog sin udtalelse den 
13. maj 1991. 
Det økonomiske og sociale Udvalg vedtog på sin 287. plenarforsamling af 29.-3G. maj 1991, 
mødet den 29. maj, med et flertal af stemme for og 14 stemmer hverken for eller imod 
følgende udtalelse. 
1. Programbeskrivelse 
1.1. Kommissionens direktivforslag tager sigte på at 
forbedre arbejdstagernes sikkerhed og sundhed inden 
for udvindingsindustrien. Der skal fastsættes mini­
mumsforskrifter for arbejdsmetoder, udformning af ar­
bejdspladsen, arbejdsudstyr og tilvejebringelse af sani­
tære installationer og hvilefaciliteter. 
1.2. Forslaget er baseret på EØF-Traktatens artikel 
118 A. Det hører under det område, der er omfattet 
af Kommissionens meddelelse om dens program for 
sikkerhed, hygiejne og sundhed på arbejdspladsen. 
(*) EFT nr. C 32 af 7. 2. 1991, s. 7. 1.3. Forslaget udgør en del af de sociale foran­
staltninger, som skal ledsage gennemførelsen af det 
indre marked. 
1.4. Direktivforslaget omfatter mineraludvindingsin-
dustrien inden for tre hovedområder: 
a) efterforskning og udvinding af mineraler gennem 
boringer (f.eks. udvinding af olie, naturgas, salt 
o.l.); 
b) efterforskning og udvinding af mineraler i åbne brud 
og i stenbrud (f.eks. udvinding af sand, ral, grus, 
marmor, granit, skifer, gips, kalk, brunkul o.l.); 
c) efterforskning og udvinding af mineraler i under­
grunden (f.eks. udvinding af stenkul, brunkul, 
malm, stensalt, kali-salt, gips, skifer o.l.). 
22. 7. 91 De Europæiske Fællesskabers Tidende Nr. C 191/35 
1.5. Direktivforslaget er opbygget som følger: den 
dispositive del gælder for alle de tre hovedområder, der 
er nævnt under punkt 1.4, litra a), b) og c). Bilaget til 
det foreliggende direktivforslag omhandler efterforsk­
ning og udvinding af mineraler gennem boringer [punkt 
1.4, litra a)]. På et senere tidspunkt vil Kommissionen 
fremsætte forslag til særlige bilag til de øvrige områder 
under punkt 1.4 [litra b) og c)]. 
ØSU bifalder Kommissionens løfte om at inddrage det 
i forbindelse med de endnu ikke færdigbehandlede om­
råder, der er nævnt under punkt 1.4, litra b) og c), og 
om at integrere de to manglende bilag i det generelle 
direktiv på samme måde som det allerede foreliggende. 
2. Generelle bemærkninger 
2.1. ØSU bifalder i høj grad direktivforslaget, da det 
udgør et vigtigt skridt til bedre forebyggelse af ulykker 
på et område, hvor arbejdspladserne er særlig farlige. 
2.2. Inden for mineraludvindingsindustrien er ar-
bejdsaktiviteterne mere risikobetonede end på andre 
områder. ØSU er således enig med Kommissionen i, at 
det er særligt presserende at forbedre sikkerheden og 
sundheden inden for denne industrigren. 
2.3. Da udvindingsvirksomhed er forbundet med en 
betydeligt højere ulykkes- og sygdomsrisiko end de 
fleste andre erhvervsgrene, er det her særligt vigtigt at 
forbedre arbejdstagernes sikkerhed, sundhed og beskyt­
telse mod erhvervssygdomme. 
2.4. For øjeblikket findes der ingen lovgivning på 
fællesskabsplan vedrørende forbedring af beskyttelsen 
af arbejdstagernes sikkerhed og sundhed inden for ud-
vindingsindustrien. I flere EF-lande findes der imidlertid 
allerede love og bestemmelser vedrørende beskyttelse 
af arbejdstagernes sikkerhed og sundhed i udvindingsin-
dustrien. 
2.5. De foreslåede minimumsforskrifter danner 
grundlaget for en ensartet sikkerheds- og sundhedsstan­
dard, der også tager hensyn til de små og mellemstore 
virksomheders interesser. 
2.6. ØSU konstaterer, at dette direktivforslag i hen­
hold til Traktatens artikel 118 A ikke berører nationale 
beskyttelsesforanstaltninger, der er strengere end forsla­
gets minimumsforskrifter. 
2.7. ØSU tager til efterretning, at britiske eksperter, 
der deltog i efterforskningen i forbindelse med Piper 
Alpha-ulykken, har været inddraget i udarbejdelsen af 
direktivforslaget, således at der er taget højde for deres 
erfaringer. 
2.8. ØSU tilslutter sig principielt direktivforslaget, 
men anmoder dog Kommissionen om en positiv be­handling af dets henstillinger i afsnittet »Særlige be­
mærkninger«. 
3. Særlige bemærkninger 
3.1. Artikel 3 
3.1.1. Forebyggende undersøgelser for arbejdstagere 
inden for mineraludvindingsindustrien er et vigtigt led i 
den personlige, arbejdsmedicinske sundhedsbeskyttelse. 
3.1.2. I flere medlemsstater har det således i mange 
år været obligatorisk at foretage sådanne undersøgelser 
forud for ansættelsen af arbejdstagere inden for minein­
dustrien. Derudover er det påbudt at foretage efterføl­
gende undersøgelser med bestemte, fastlagte mel­
lemrum. 
3.1.3. I artikel 3 er det ikke tilstrækkeligt at nævne 
sundhedsbeskyttelsen. Det er tværtimod påkrævet at 
indføje en konkret henvisning til sundhedsbeskyttelsen 
og til regelmæssige forebyggende arbejdsmedicinske 
undersøgelser, bl.a. undersøgelser forud for arbejdsta­
gerens førstegangsansættelse. 
3.2. Kommissionen bør tage højde for sit forslag til 
Rådets direktiv om minimumsforskrifter for skiltning 
og signalgivning i forbindelse med sikkerhed og sund­
hed på arbejdspladsen [KOM(90) 664 endelig udg.] og 
korrigere de relevante henvisninger i sit forslag 
KOM (90) 663 endelig udg. 
3.3. I forbindelse med de adviserede forslag til sup­
plering af dette direktivforslag (bilag vedrørende åbne 
brud og stenbrud samt undergrunden), bør Kommissio­
nen sørge for: 
— at indhente Det økonomiske og sociale Udvalgs 
udtalelse, 
— at integrere de særlige bilag gennem en artikel, 
som svarer til artikel 10, og at fastsætte tilsvarende 
frister, 
— så vidt muligt at fremlægge de supplerende forslag 
inden udgangen af 1991. 
3.4. Under henvisning til »arbejdsstedsdirektivet« 
89/654/EØF, hvor Det rådgivende Udvalg for Sikker­
hed, Hygiejne og Sundhedsbeskyttelse på Arbejdsplad­
sen er nævnt som et rådgivende organ, anmoder ØSU 
Kommissionen om at tage præamblen op til overvejelse 
og nævne dette rådgivende organ. 
Præamblens andet afsnit bør affattes som følger: 
»under henvisning til forslag fra Kommissionen, der 
har hørt Det stående Udvalg for Bedriftssikkerhed 
og Sundhedsforhold i Kulminer og anden Udvin-
dingsindustri,«. 
3.5. For at sikre høring af et kompetent fagorgan i 
Nr. C 191/36 De Europæiske Fællesskabers Tidende 22. 7. 91 
forbindelse med bilagstilpasningen (artikel 12), bør 
denne artikel udvides med følgende punktum: 
»I den forbindelse hører Kommissionen Det stående 
Udvalg for Bedriftssikkerhed og Sundhedsforhold i 
Kulminer og anden Udvindingsindustri.« 
3.6. ØSU foreslår, at der indføjes en ny artikel i 
den dispositive del med henblik på at sikre korrekt 
anvendelse af direktivet, når medlemsstaterne har over­
ført dette til national lovgivning. Den nye artikel kan 
f.eks. affattes som følger: 
»Medlemsstaterne skaber det nødvendige admini­
strative grundlag for at sikre og kontrollere, at det 
til national lovgivning omsatte direktiv anvendes 
korrekt.« 
3.7. ØSU henstiller, at Kommissionen endnu en gang 
undersøger, hvorvidt der i direktivforslaget er taget 
højde for resultaterne af »Cullen-undersøgelsesrappor-ten« (udarbejdet under Lord Cullen's ledelse efter Piper 
Alpha-katastrofen), navnlig hvad angår gennemførelsen 
af sikkerhedsvurderingen og resultaternes udnyttelse i 
praksis. 
I den forbindelse foreslår ØSU, at artikel 3, stk. 1, 
udvides som følger: 
»Generelle forpligtelser 
(1) For at beskytte arbejdstagernes sikkerhed og 
sundhed skal arbejdsgiveren træffe de foran­
staltninger, der er nødvendige ifølge sikkerheds­
vurderingen i henhold til artikel 6, 9 og 10 i 
rammedirektivet (89/391/EØF), for at sikre, at 
3.8. ØSU anmoder Kommissionen om at konkretise­
re de sikkerhedsvurderinger, der omtales i artikel 6, 9 
og 10 i rammedirektivet (89/391/EØF), og at fastsætte 
en bindende ordning. 
Bryssel, den 29. maj 1991. 
Francis STAEDELIN 
Formand for 
Det økonomiske og sociale Udvalg 
BILAG 
til Det økonomiske og sociale Udvalgs udtalelse 
Følgende ændringsforslag, fremsat i henhold ril forretningsordenen, blev forkastet under debatten, men 
samlede over en fjerdedel af de afgivne stemmer: 
Side 6, punkt 3.8 
Punktet fortsættes med følgende: 
»... bindende ordning. En sådan konkretisering bør dog ikke i overdreven grad gå i detaljer, idet det må 
gælde, at der i udformningen af retsmidler såsom direktiver ikke bør gås længere end til at fastslå de 
tilstræbte målsætninger, men ikke gives regler for midlerne til at opfylde disse.« 
Begrundelse 
Den foreslåede ordlyd forklarer sig selv. 
Afstemning 
25 stemte for, 68 stemte imod, 8 stemte hverken for eller imod.